
Inhoudsopsomming
LES 1: 	
Suid-Afrika se diverse godsdienste en geloofstelsels se bydrae tot 'n harmonieuse samelewing en vestiging van eie geloofstelsel: Verduidelik eie waardes en oortuigings
	Sleutelterme: 
· Oortuigings is idees of konsepte wat mense, soms sonder bewyse, as die waarheid aanvaar. Hierdie oortuigings word dikwels beïnvloed deur kultuur, godsdiens of persoonlike ervarings. 
· Waardes is kernoortuigings of -beginsels wat mense se gedrag, optrede en besluitneming beïnvloed, en hul idees vorm ten opsigte van wat reg en verkeerd is.
· 'n Geloofstelsel is 'n stel idees en waardes wat mense se wêreldbeskouing beïnvloed. Dit bepaal gewoonlik hul gedrag en besluite. 
· 'n Harmonieuse samelewing is 'n samelewing waarin individue vreedsaam saamleef, diversiteit omhels, wedersydse respek bevorder, geregtigheid handhaaf en saamwerk aan gemeenskaplike doelwitte. Hierdie optredes verseker welstand en gelykheid vir alle gemeenskapslede.



Aan die einde van hierdie eerste les moet jy kan "uitbrei" oor die verskillende godsdienste en geloofstelsels in Suid-Afrika. Jy moet die godsdienste kan herken en jou eie oortuigings en waardestelsel kan bespreek. 

Godsdiensvryheid is deel van Die Grondwet van Suid-Afrika wat aan almal die reg gee om enige godsdiens van sy of haar keuse te beoefen. Suid-Afrika word die reënboognasie genoem, vanweë die groot verskeidenheid van mense, kulture en ook godsdienste, wat in hierdie land aangetref word.

Hoewel daar baie verskille in ons individuele geloofsoortuigings bestaan, is daar talle ooreenkomste tussen die verskillende godsdienste in ons gemeenskappe. Hierdie ooreenkomste is een van die aspekte wat ons sal help om in vrede met mekaar saam te leef.  


Die Belangrikheid van Godsdiens
· Godsdiens vorm die basis waardeur mense sin uitmaak van die wêreld. 
· Dit help mense om 'n waardestelsel in plek te stel.
· Godsdiens moedig mense aan om meer te leer oor hul eie waardestelsels. Byvoorbeeld, jou godsdienstige oortuigings kan eerlikheid as 'n kernwaarde beklemtoon, alhoewel individue verskil in die mate waartoe hul die waarde van eerlikheid prioritiseer en beoefen.
· Godsdiens laat mense voel asof hulle in die samelewing hoort. (Dra by tot ‘n behoort-aan-gevoel.)
· Baie godsdienste leer mense meer oor vriendskap, begrip en respek. 
· Godsdienste speel 'n belangrike rol in die versorging van minderbevoorregtes.   

'n Samelewing wat waardering toon vir godsdiensvryheid, laat mense toe om te kies watter godsdiens hulle wil volg, of gee hulle die vryheid om nie tot enige godsdiens te behoort nie. Mense kan hul eie godsdiens verken, maar kan ook leer by mense wat ander godsdienste volg. Wanneer ons van ander godsdienste leer, word ons meer verdraagsaam. Dit bevorder eenheid en kan daartoe lei dat individue in daardie samelewing tuis voel. Daarenteen kan dit tot verdeeldheid in die samelewing lei indien ons nie 'n waardering vir mekaar se oortuigings toon nie.

Kan jy hierdie vrae beantwoord?
· Hoe dra Suid-Afrika se diverse godsdienste en geloofstelsels tot 'n harmonieuse samelewing by?
· Wat is my geloofstelsel en hoe lei dit tot samewerking met ander?
· Watter bydrae lewer godsdiens tot bevordering van die uitleef van my geloofstelsel en waardes?

Verskillende Godsdienste in Suid-Afrika

Christendom
Christendom is 'n monoteïstiese godsdiens wat fokus op die lewe en leerstellings van Jesus Christus. Christene glo dat Jesus die Seun van God en die Verlosser van die mensdom is. Dit het sy oorsprong in die 1ste eeu n.C. in die Midde-Ooste en is gebaseer op die Bybel, wat bestaan uit die Ou en Nuwe Testament. Kernoortuigings sluit in die geloof in die Drie-eenheid (Vader, Seun en Heilige Gees), die kruisiging en opstanding van Jesus, verlossing deur geloof en die belofte van die Ewige Lewe. Belangrike vertakkings sluit in Rooms-Katolisisme, Oosterse Ortodoksie en Protestantisme. Elkeen het verskillende gebruike en teologiese beklemtonings. Die Christendom beklemtoon liefde, vergifnis en sterk morele waardes.

Islam 
Islam is 'n monoteïstiese Abrahamitiese geloof wat sedert die 7de eeu n.C. in Mekka, deur die profeet Mohammed, versprei is. Sy volgelinge, wat as  Moslems bekendstaan, glo in een God (Allah). Hulle beskou die Koran, hul heilige boek, as die direkte woorde van Allah. Islam beklemtoon vyf pilare: Sjahada (geloofsbelydenis), Salaat (gebed), Zakat (liefdadigheid), Saum (vas tydens Ramadan) en Hadj (die pelgrimstog na Mekka). Dit beklemtoon onderwerping aan God se wil, morele en etiese leiding en gemeenskapskohesie. Islam het uiteenlopende tradisies en sektes, onder andere die Soenniete ("Sunni") en Sjiïete ("Shi'a"), en het 'n beduidende wêreldwye invloed met meer as 'n miljard volgeling.
Hindoeïsme
Hindoeïsme is een van die oudste godsdienste ter wêreld en is afkomstig van die Indiese subkontinent. Dit omvat 'n uiteenlopende reeks oortuigings, praktyke en rituele. Sentrale beginsels sluit die begrippe van "dharma" (plig/etiek), "karma" (alles wat jy doen, kom weer terug na jou toe) en "moksha" (redding wat die siklus van hergeboortes verbreek). Hindoeïsme is politeïsties, met gode soos Brahma, Vishnu en Shiva wat belangrike rolle speel. Heilige tekste soos die Vedas, Upanishads, Bhagavad Gita en Ramayana lei sy volgelinge. Anders as baie godsdienste, het Hindoeïsme geen enkele stigter nie en word gekenmerk deur buigsaamheid en diversiteit in praktyk en geloof.

Tradisionele Afrika-Godsdiens (TAG)
Tradisionele Afrika-Godsdiens is die inheemse, geestelike praktyke van Afrika-gemeenskappe wat deur generasies oorgedra word. Hierdie godsdienste verskil baie van mekaar, maar het dikwels die ooreenkomste: Aanbidding van 'n hoër skepper, respek vir voorvaders en geloof in geeste wat aan die natuur gekoppel word. Sleutelelemente van die godsdiens is rituele, musiek, dans en gemeenskapseremonies. TAG beklemtoon 'n sterk band met die natuur, gemeenskap en die balans tussen alle lewende wesens. Dit fokus ook op holistiese genesing, wat fisiese, geestelike  asook sosiale gesondheid aanspreek.

Judaïsme
Judaïsme is 'n monoteïstiese godsdiens wat in een God glo en die leerstellings van die Torah volg. Die Torah sluit die eerste vyf boeke van die Hebreeuse Bybel (wat Christene die Ou Testament noem) in. Dit behels 'n stel wette, etiese gedrag en gebruike wat deur rituele en gebed beoefen word.  Die Joodse identiteit kombineer godsdienstige en kulturele aspekte, met wortels in antieke Israel. Belangrike takke sluit in Ortodokse-, Konserwatiewe- en Hervormde Judaïsme. Elkeen het verskillende praktyke. Kernoortuigings fokus op geregtigheid, gemeensaamheid en 'n verbond tussen God en die Joodse volk.

Bahá'í-geloof 
Die Bahá'í-geloof is 'n monoteïstiese godsdiens wat in die 19de eeu deur Bahá'u'lláh in Persië gestig is. Bahaïsme beklemtoon die geestelike eenheid van die mensdom as geheel. Bahá'ís glo dat God Hom deur goddelike boodskappers (onder andere Abraham, Moses, Boeddha, Jesus, Mohammed en Bahá'u'lláh) aan die mens openbaar het. Die veronderstelling is dat elkeen van hierdie boodskappers  bygedra het tot spesifieke leerstellings, wat relevant was vir daardie spesifieke tydstip. Sentrale beginsels sluit die eenheid van die mensdom, die gelykheid van mans en vroue, die uitskakeling van vooroordeel en die harmonie tussen wetenskap en godsdiens in. Bahá'ís volg 'n kalender van 19 maande, elk met 19 dae, en neem deel aan die bou van gemeenskappe, diens en die bevordering van wêreldwye vrede en geregtigheid.

Boeddhisme
Boeddhisme is 'n geestelike tradisie wat deur Siddhartha Gautama (die Boeddha) in antieke Indië gestig is.  Dit leer Die Vier Edele Waarhede wat verduidelik dat die lewe 'n stryd is, maar dat die stryd oorkom kan word deur die heilige agtvoudige pad te volg. Belangrike idees sluit in: "Karma" (alles wat jy doen, kom weer terug na jou toe), wedergeboorte en "nirvana" ('n toestand van perfekte geluk en vrede). Boeddhisme bevorder 'n etiese lewe, meditasie en wysheid. Daardeur ontwikkel sy volgeling deernis en begrip wat daarop gemik is om lyding te beëindig en geestelike vryheid te bereik.

Om in iets te glo kan 'n baie kragtige ervaring wees, aangesien jyself kies om dit te doen. Soms is ons nie seker WAT ons glo of WAAROM ons sekere dinge glo nie. As ons wil weet waarin ons werklik glo, moet ons kyk na die manier waarop ons onsself, ons omgewing en diegene rondom ons behandel. Oorweeg die redes vir jou daaglikse optrede.

LES 2:  
Identifiseer en analiseer verskeie morele en geestelike kwessies en dilemmas, byvoorbeeld:
· Die reg op lewe
· Genadedood
· Leuens 
· Kulturele praktyke en tradisies 
· Respekteer verskillende opinies

	Sleutelterm: 
Morele dilemma: 'n Morele dilemma ontstaan wanneer iemand 'n keuse moet maak tussen teenstrydige morele waardes of beginsels, waar beide opsies geldig lyk, maar nie ten volle geëer kan word nie. Dit kan omskryf word deur die gesegde "om tussen die duiwel en die diep blou see te wees". 'n Morele dilemma is om te probeer besluit wat reg is as daar geen duidelike antwoord is nie, of om te moet kies tussen twee ewe onaangename alternatiewe.




Hedendaagse Morele Dilemmas 
· [bookmark: _Hlk172635647]Die reg op lewe is die oortuiging dat 'n mens die reg het om te lewe en nie deur 'n ander entiteit doodgemaak mag word nie. Die reg op lewe beteken basies dat jy die reg het om nie doodgemaak te word nie, of dat die kwaliteit van jou lewe nie so verminder moet word dat dit 'n skending van  hierdie reg sou wees nie.

· Genadedood is die opsetlike daad om die lewe van 'n persoon pynloos te beëindig om lyding as gevolg van 'n ongeneeslike of terminale toestand te verlig. Dit kan vrywillig (met die toestemming van die individu) of onwillekeurig (sonder hul toestemming) wees en is 'n onderwerp van  vele etiese- en regsdebatte. Genadedood is tans onwettig in Suid-Afrika.
· Vertel van leuens word oor die algemeen as "verkeerd" beskou, aangesien dit vertroue en integriteit ondermyn. In seldsame gevalle, soos om iemand daardeur te beskerm of om privaatheid te handhaaf, kan dit egter as moreel toelaatbaar beskou word. Die etiek ten opsigte van leuens hang af van die konteks en die gevolge van die leuen.



· Betaling van Lobola is 'n tradisionele Suid-Afrikaanse gebruik waar beeste of ander waardevolle items deur 'n man aan sy bruid se familie gegee word. Hierdie praktyk is n bewys van die bruidegom se toewyding en respek. Familiebande word versterk en die bruid se familie word vergoed vir die verlies van haar arbeid en teenwoordigheid.
· Inisiasie in die Suid-Afrikaanse kultuur verwys na die tradisionele oorgang van kinderjare na volwassenheid. Dit behels seremonies, rituele en leerstellings wat kulturele waardes, sosiale verantwoordelikhede en identiteit vestig. Hierdie praktyke, dikwels geslagspesifiek, verskil tussen verskillende etniese groepe en is diep gewortel in voorvaderlike gebruike.
· 'n Gereëlde huwelik is 'n eenwording van twee individue waar gesinne, eerder as die individue self, die eggenote kies. Hierdie tradisie, wat in baie kulture voorkom, neem dikwels die families se sosiale en ekonomiese stand in ag om uiteindelik te bepaal of die paartjie by mekaar "pas". Sommige moderne weergawes van gereëlde huwelike laat die individue toe om die huwelik te aanvaar of te verwerp.
Kritiese Analise van 'n Morele Dilemma
Dit is belangrik om te verstaan hoe om 'n morele dilemma krities te analiseer. Wanneer 'n morele dilemma krities analiseer word, moet dit sistematies benader word.
· Erken eerstens dat die probleem nie eenvoudig of eensydig is nie.
· Definieer die probleem volgens jou eie begrip daarvan.
· Watter impak het die kwessie en wie is betrokke daarby? (Dit impliseer dat ons 'n verantwoordelikheid het om op te tree wanneer iemand se regte geskend word, al raak dit ons nie direk nie.)
· Oorweeg wette, feite en morele beginsels wat by die kwessie betrokke kan wees. 
· Probeer 'n oplossing vind wat die groter meerderheid betrokkenes bevoordeel. (Onthou die treinspoor-dilemma.)

Respekteer Verskillende Opinies
Ons moet altyd die opinies van ander respekteer en hul perspektiewe probeer verstaan. Hier is vier basiese dinge wat jy kan doen om verskillende opinies te respekteer:
· Erken verskille.
· Luister met empatie.
· Monitor jouself – veral voor jy praat.
· Behandel almal gelyk.

'n Wyse man het eenkeer gesê: "Jy kan so goed soos die beste mense wees, maar onthou, jy kan ook so sleg soos die slegste mens wees."

Sleutelterme:        Oortuigings  is idees of konsepte wat mense, soms sonder bewyse, as die waarheid aanvaar. Hierdie  oortuigings word dikwels beïnvloed deur kultuur, godsdiens of persoonlike ervarings.       Waardes  is kernoortuigings of  - beginsels wat  mense se gedrag ,   optrede   en besluitneming   beïnvloed ,   en  hul idees vorm ten opsigte van wat reg en verkeerd is.      'n  Geloofstelsel   is 'n stel idees en waardes wat  mense  se   wêreldbeskou ing beïnvloed . Dit  bepaal   gewoonlik  hul gedrag en besluite.       'n  Harmonieuse samelewing   is 'n samelewing  waar in   individue vreedsaam saamleef, diversiteit omhels,  wedersydse respek bevorder, geregtigheid handhaaf en saamwerk  aan   gemeenskaplike doelwitte. Hierdie  optredes verseker welstand en gelykheid vir alle gemeenskapslede.  

  Aan die einde van   hierdie eerste les  moet jy   kan  " uitbrei "   oor die verskillende godsdienste en geloofstelsels in Suid - Afrika. Jy moet die godsdienste kan herken en jou eie oortuigings en waardestelsel kan bespreek.      Godsdiensvryheid is deel van  Die Grondwet van  Suid - Afrika wat  aan   almal die reg  gee  om enige godsdiens van sy   of haar keuse te beoefen.   Suid - Afrika word die reënboognasie genoem, vanweë die groot verskeidenheid van  mense, kulture en ook  godsdienste , wat in hierdie land aangetref word.     Hoewel daar baie verskille in ons individuele geloofsoortuigings  bestaan , is daar talle ooreenkomste tussen die  verskillende godsdienste in ons gemeenskappe. Hierdie ooreenkomste is een van die aspekte wat ons sal help om  in vrede met mekaar saam te leef.         

